Ritratt: Planning Authority .td_uid_2_615acc6b81b53_rand.td-a-rec-img{text-align:left}.td_uid_2_615acc6b81b53_rand.td-a-rec-img img{margin:0 auto 0 0} L-Awtorità tal-Ippjanar (PA) naqqset il-limitu għat-tul tal-bini li jinsabu fejn Villa Barbaro f'Ħal Tarxien. Id-deċiżjoni ttieħdet mill-Kunsill Eżekuttiv tal-PA u jkopri l-bini li jsir fi Triq il-Knisja, Triq iż-Żejtun u Triq il-Kbira. Il-bini ta' ħdejn il-villa issa ma jistax ikun għola minn 12.3 metru, tliet metri inqas minn qabel u kull faċċata fit-triq ma tistax tkun akbar minn għaxar metri. Villa Barbaro nbniet fis-seklu 16 mill-familja Barbaro u hija magħrufa għall-faċċata ħamrani u l-gallarija tal-injam. Fl-1996, il-villa kienet skedata mill-PA għall-valur storiku tagħha. Fl-2009 u fl-2020, iż-żona ta' madwar il-binja tkabbret biex tinkludi l-ġonna tagħha wkoll. Villa Castro skedata fit-Tieni Grad Il-PA ħabbret ukoll li Villa Castro fin-Naxxar ġiet skedata bħala Bini Protett tat-Tieni Grad minħabba l-valur storiku tagħha. Il-villa nbniet f'nofs is-seklu 17 b'influwenza kbira mis-stil Barokku Franċiż.